Document ID: 32013R0073

KOMMISSIONENS FORORDNING (EU) Nr. 73/2013
af 25. januar 2013
om ændring af bilag I og V til Europa-Parlamentets og Rådets forordning (EF) nr. 689/2008 om eksport og import af farlige kemikalier
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier (1), særlig artikel 22, stk. 4, og
ud fra følgende betragtninger:
(1)
Forordning (EF) nr. 689/2008 gennemfører Rotterdamkonventionen om proceduren for forudgående informeret samtykke (PIC-proceduren) for visse farlige kemikalier og pesticider i international handel, som blev undertegnet den 11. september 1998, og som Fællesskabet har indgået ved Rådets afgørelse 2003/106/EF (2).
(2)
Der bør tages højde for, at der er foretaget regulerende indgreb over for visse kemikalier i henhold til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (3), Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (4) og Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (5).
(3)
Der bør ligeledes tages højde for, at der er truffet beslutninger om visse kemikalier under Stockholmkonventionen om persistente organiske miljøgifte (Stockholmkonventionen), som blev undertegnet den 22. maj 2001, og som blev godkendt på Fællesskabets vegne ved Rådets afgørelse 2006/507/EF (6), og at der efterfølgende er foretaget regulerende indgreb over for disse kemikalier i henhold til Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte og om ændring af direktiv 79/117/EØF (7).
(4)
Stofferne acetochlor, asulam, chlorpicrin og propargit er ikke godkendt som aktive stoffer i henhold til forordning (EF) nr. 1107/2009, hvilket betyder, at det er forbudt at anvende disse aktive stoffer som pesticid, og at de derfor bør tilføjes på kemikalielisten i del 1 og 2 i bilag I til forordning (EF) nr. 689/2008. Tilføjelsen af acetochlor, asulam, chlorpicrin og propargit i bilag I blev udsat som følge af en ny ansøgning om optagelse i bilag I til Rådets direktiv 91/414/EØF af 15. juli 1991 om markedsføring af plantebeskyttelsesmidler (8), som blev indgivet i overensstemmelse med artikel 13 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (9). Den nye ansøgning førte igen til en afgørelse om, at stofferne acetochlor, asulam, chlorpicrin og propargit ikke godkendes som aktive stoffer i henhold til forordning (EF) nr. 1107/2009, hvilket betyder, at det stadig er forbudt at anvende acetochlor, asulam, chlorpicrin og propargit som pesticid, og at der ikke længere er nogen grund til ikke at tilføje stofferne i bilag I. Stofferne acetochlor, asulam, chlorpicrin og propargit bør derfor tilføjes på kemikalielisten i del 1 og 2 i bilag I til forordning (EF) nr. 689/2008.
(5)
Stoffet flufenoxuron er ikke godkendt som aktivt stof i henhold til forordning (EF) nr. 1107/2009, og stoffet flufenoxuron er ikke optaget som aktivt stof i bilag I, IA eller IB til direktiv 98/8/EF til anvendelse i produkttype 18, hvilket betyder, at flufenoxuron er underkastet strenge restriktioner ved anvendelse som pesticid og derfor bør tilføjes på kemikalielisten i del 1 og 2 i bilag I til forordning (EF) nr. 689/2008, da næsten alle anvendelser er forbudt, selv om flufenoxuron er optaget i bilag I til direktiv 98/8/EF til anvendelse i produkttype 8 og derfor kan godkendes af medlemsstaterne til anvendelse i træbeskyttelsesmidler på bestemte vilkår. Tilføjelsen af flufenoxuron i bilag I blev udsat som følge af en ny ansøgning om optagelse i bilag I til direktiv 91/414/EØF, der blev indgivet i overensstemmelse med artikel 13 i forordning (EF) nr. 33/2008. Den nye ansøgning førte igen til en afgørelse om ikke at godkende flufenoxuron som aktivt stof i henhold til forordning (EF) nr. 1107/2009, hvilket betyder, at der ikke længere er nogen grund til ikke at tilføje stoffet i bilag I. Stoffet flufenoxuron bør derfor tilføjes på kemikalielisten i del 1 og 2 i bilag I til forordning (EF) nr. 689/2008.
(6)
Stoffet naled er ikke optaget som et aktivt stof i bilag I, IA eller IB til direktiv 98/8/EF, og naled er ikke optaget som et aktivt stof i bilag I til direktiv 91/414/EØF, hvilket betyder, at det er forbudt at anvende naled som pesticid, og at stoffet derfor bør tilføjes på kemikalielisten i del 1 og 2 i bilag I til forordning (EF) nr. 689/2008.
(7)
Stofferne 2-naphthyloxyeddikesyre, diphenylamin og propanil er ikke godkendt som aktive stoffer i henhold til forordning (EF) nr. 1107/2009, hvilket betyder, at det er forbudt at anvende 2-naphthyloxyeddikesyre, diphenylamin og propanil som pesticid, og at de derfor bør tilføjes på kemikalielisten i del 1 og 2 i bilag I til forordning (EF) nr. 689/2008. Tilføjelsen af 2-naphthyloxyeddikesyre, diphenylamin og propanil i del 2 i bilag I blev udsat som følge af en ny ansøgning om optagelse i bilag I til direktiv 91/414/EØF, som blev indgivet i overensstemmelse med artikel 13 i forordning (EF) nr. 33/2008. Den nye ansøgning førte igen til en afgørelse om, at stofferne 2-naphthyloxyeddikesyre, diphenylamin og propanil ikke optages som aktivt stof i bilag I til direktiv 91/414/EØF, hvilket betyder, at det stadig er forbudt at anvende 2-naphthyloxyeddikesyre, diphenylamin og propanil som pesticid, og at der ikke længere er nogen grund til ikke at tilføje stofferne i del 2 i bilag I. Stofferne 2-naphthyloxyeddikesyre, diphenylamin og propanil bør derfor tilføjes på kemikalielisten i del 2 i bilag I til forordning (EF) nr. 689/2008.
(8)
På femte partskonference blandt parterne i Rotterdamkonventionen i juni 2011 blev det besluttet at optage alachlor, aldicarb og endosulfan i bilag III til konventionen, hvilket betyder, at alachlor, aldicarb og endosulfan er blevet omfattet af konventionens PIC-procedure, så de bør udgå af kemikalielisten i del 2 og tilføjes på kemikalielisten i del 3 i bilag I til forordning (EF) nr. 689/2008.
(9)
Stoffet dichlorvos er ikke optaget som et aktivt stof i bilag I, IA eller IB til direktiv 98/8/EF, og dichlorvos er ikke optaget som et aktivt stof i bilag I til direktiv 91/414/EØF, hvilket betyder, at det er forbudt at anvende dichlorvos som pesticid. Dichlorvos findes allerede på kemikalielisten i del 1 og 2 i bilag I til forordning (EF) nr. 689/2008, men disse rubrikker bør ændres, så de afspejler den seneste udvikling i lovgivningen.
(10)
Stofferne bifenthrin og metam er godkendt som aktive stoffer i henhold til forordning (EF) nr. 1107/2009, hvilket betyder, at det ikke længere er forbudt at anvende bifenthrin og metam som pesticid. De aktive stoffer bifenthrin og metam bør derfor udgå af del 1 i bilag I til forordning (EF) nr. 689/2008.
(11)
Stoffet cyanamid bør udgå af del 2 i bilag I til forordning (EF) nr. 689/2008, da der er fremlagt dokumentation for, at forbuddet i underkategorien »pesticid i gruppen af plantebeskyttelsesmidler« ikke udgør en streng restriktion for anvendelsen af stoffet i kategorien »pesticider«, eftersom cyanamid finder udstrakt anvendelse som biocid. Cyanamid er identificeret og anmeldt til evaluering efter direktiv 98/8/EF. Medlemsstaterne må derfor stadig godkende biocidholdige produkter, der indeholder cyanamid, efter deres nationale regler, indtil der er truffet afgørelse i henhold til nævnte direktiv.
(12)
Forordning (EF) nr. 850/2004 som ændret ved Kommissionens forordning (EU) nr. 519/2012 (10) gennemfører en beslutning, som er truffet under Stockholmkonventionen, om at opføre endosulfan i del 1 i bilag A til Stockholmkonventionen, idet dette kemikalie tilføjes i del A i bilag I til forordning (EF) nr. 850/2004. Endosulfan bør derfor tilføjes i del 1 i bilag V til forordning (EF) nr. 689/2008.
(13)
Forordning (EF) nr. 689/2008 bør ændres i overensstemmelse hermed.
(14)
For at give tilstrækkelig tid til, at erhvervslivet kan træffe de foranstaltninger, der er nødvendige for at overholde bestemmelserne i denne forordning, og medlemsstaterne de foranstaltninger, der er nødvendige for forordningens gennemførelse, bør dens anvendelse udskydes.
(15)
Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i forordning (EF) nr. 1907/2006 -
VEDTAGET DENNE FORORDNING:
Artikel 1
I forordning (EF) nr. 689/2008 foretages følgende ændringer:
1)
Bilag I ændres i overensstemmelse med bilag I til nærværende forordning.
2)
Bilag V ændres i overensstemmelse med bilag II til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. april 2013.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. januar 2013.

Labels: 3
20
1
6